Caixico

CaixicoCon as variants caixigo y queixigo u robre VIDALLER TRICAS, Rafel, Libro de As Matas y Os Animals; Dizionario aragonés d'espezies animals y bechetals; Ed. Val d'Onsera. Zaragoza 2004. ISBN 978-84-89862-35-7 ye a denominación popular colectiva ta cualques especies d'árbols en o chenero Quercus que tienen como caracteristica común de totas ellas de tener fuellas caducas u marcescents, per contraposición con as carrascas u lecineras, que son as especies arborias de fuella perén. A las selva a on se i troban presents istas especies se las clama "rebollar".

 Distribución 
Os caixicos son presents en a mayor part d'Eurasia, fendo parte principal en muitas masas de selva por tot lo continent, en beluna d'as suyas especies. As selvas en as que bella especie de caixico i siga predominadera se suelen referir como caixicarsU "caixigars" en as parlas con tendencia a sonorizar as consonants xordas intervocalicas.. Os caixicars amaneixen en as rechions que satisfaigan as necesidaz d'humedat mas elevadas que suelen tener os caixicos en comparanza con belaltras especies de Quercus, per lo que se tornan cada vegada menos frecuents como mas ta'l sud siga la zona.

En Europa central y en as rechions d'influencia climatica atlantica, a especie Quercus robur ye una especie que gosa presentar gran desarrollo y se'n i troba con frecuencia. Manimenos, o dominio de condicions climaticas de tipo mediterranio (y dica sub mediterranio a lo mas) en Aragón fa que cuasi no se'n i trobe, de Q. robur. Per contra, Quercus petraea, que ye una especie con requerimientos d'humedat y clima pareixitos a Q. robur, se manifiesta en formacions muit chicorronas en as baixants d'ubago de cualques sistemas montanyeses. En i hai en l'Alto Aragón en o piso montano, anque en ixa part d'o país se troba desplazato a sobén per o favo, y tamién se'n puede trobar en Moncayo y de forma relicta en as sierras d'Albarracín y de Cuenca.

En existe, manimenos, belaltras especies millor adaptatas a las condicions submediterranias (mediterranias bel poquet mas humedas que de regular, sobre tot en norte y en a montanya): Quercus humilis, Quercus faginea y Quercus pyrenaica. As dos zagueras tienen a fuella marcescent. A mas gran part d'os caixicos que omne puede trobar per l'Alto Aragón pertenecen bien a la especie Quercus faginea u bien a Quercus cerrioides, que cualques autors consideran un hibrido d'entre Q. faginea y Q. humilis.

 Fruito 
O fruito d'o caixico ye, per definición, o glan. Ista parola s'emplega de forma especifica ta nombrar os fruitos d'as especies arborias de Quercus con fuella caduca, que ixo ye, lo que se diz caixicos, pus tradicionalment s'ha quiesto considerar que tienen millors propiedaz nutritivas que as billotas (per contraposición, os fruitos d'as carrascas y coscollos).

A importancia d'ista diferenciación ye cabal si se considera que en a economía ganadera d'enantes, mas que mas en a montanya, ta cuan a pastura faltaba en hibierno os glans yeran principals ta complementar l'alimentación d'o bestiar de cría y minimizar asinas as muertes sobre tot de corders y crabitos lactants que yeran una contumancia habitual en os meses fridos. A retreta d'a leit ye a primer reacción que manifiesta o cuerpo d'una fembra criadera cuan sufre malnutrición.

Tamién s'emplegaba os glans ta alimentar a os tocins, anque menos de como se piensa. En l'Alto Aragón, as principals consumideras de glans yeran as uellas y as crabas.

 Denominacions 
Os fitonimos caixico y caixigo son as dos denominacions mas frecuents ta iste tipo d'árbols en l'Alto Aragón. A primera ye una versión conservadera con as consonants oclusivas xordas intervocalicas, mientres que a segunda ye a suya equivalent sonorizadera. As dos dimanan d'una radiz prerromana (talment celtica) que s'introdució en o latín d'a Peninsula Iberica como *CAXICU(M) MOTT, Brian L.. Diccionario etimológico chistabino-castellano castellano-chistabino. Institución Fernando el Católico. Zaragoza, 2000. ISBN 84-7820-553-5 y probablement i siguió a evolución *CAXICU > caixico > caixigo, con a particularidat que ista evolución no s'habría completato de tot en tota la cheografía aragonesa, dando ixas dos variants diatopicas que son bien vivas en as parlas actuals. Tanto la una como l'altra contan con formas castellanizatas que fan part d'o lexico de substrato aragonés en o castellano d'Aragón: cajico y cajigo respectivament.

Seguntes o lexicografo especializato en fauna y flora d'Aragón Rafel Vidaller, a forma "caixico" se documenta alternativament en lugars cuasi por tot l'Alto Aragón, sacando-ne a Ribagorza, dende a Chacetania (Botaya, Echo, Chaca, Ansó BARCOS, Miguel Ánchel, El Aragonés Ansotano: estudio lingüístico de Ansó y Fago; Gara d'Edizions. Zaragoza, 2007. ISBN 978-84-8094-058-0) dica Sobrarbe (Viello Sobrarbe, Vio, Nerín, QUINTANA i FONT, Artur, El Aragonés nuclear de Nerín y Sercué (Valle de Vio); Gara d'Edizions. Zaragoza, 2007. ISBN 978-84-8094-060-3 Sercué, Saruisé, Boltanya), en pasando per lugars de l'Alto Galligo (Acumuer), norte d'o Semontano de Balbastro (Rodellar) y diferents extremos d'a Plana de Uesca (Arguis, Santolaria de Galligo). Anque en cualques d'istes lugars a pronunciación con /k/ ye minoritaria contra la que ye con /g/; p. ex. Vidaller cita "caixico" en a Buerda pero tamién "caixigo", que ye a sola variant que en chunto con a castellanizata "cajigo" en conoixen bels naturals. CORONAS CABRERO, Mariano, Vocabulario aragonés de Labuerda-A Buerda (Sobrarbe); Xordica Editorial. Zaragoza, 2007. ISBN 978-84-96457-23-2

"Caixigo", ademés de en a Buerda, se diz en muitos altros lugars que, en iste caso sí, incluyen a comarca de Ribagorza. Se documenta en Graus, Benás, Seira y Capella en Ribagorza, en Vio y Buerba en a val de Vio, en A Espunya y Tella LOZANO SIERRA, Chabier, Aspectos Lingüísticos de Tella. Aragonés de Sobrarbe (Huesca); Gara d'Edizions. Zaragoza, 2010. ISBN 978-84-8094-062-7 en a val d'a Cinca, y en Bielsa en a val de Bielsa en Sobrarbe, y en Fonz en a Cinca Meya. "Caixigo" ye ademés a forma tipica en a val de Chistau BLAS GABARDA, Fernando et ROMANOS HERNANDO, Fernando, Diccionario Aragonés: Chistabín-Castellano; Gara d'Edizions. Zaragoza, 2008. ISBN 978-84-8094-061-0 y en Baixo Penyas BLAS GABARDA, Fernando et ROMANOS HERNANDO, Fernando, El Aragonés de Baixo Peñas; Gara d'Edizions. Zaragoza, 2005. ISBN 84-8094-054-9 (Sobrarbe) ta nombrar-lo.

 Robre 
[[Imachen:Saint-Girons - La Pale.jpg|thumb|right|300px|[...] lis dieron et otorgaron el usufructo de robres et fayas de los ditos montes [...].]]
En aragonés, ademés de as dos formas tipicas "caixico" y "caixigo" se i documenta encara viva (anque de manera residual) unaltra parola d'etimolochía clarament latina que se mete de forma evident en connexión con altras luengas romances d'Espanya, como o catalán y o castellano. Ye a parola robre (d'o latín robur, robŏris), roble en castellano y roure en catalán.

Ista denominación s'ha documentau viva en Vio (val de Vio, Sobrarbe) como solo lugar de parla aragonesa, en Alins en a Ribagorza de parla catalana, Calasanz y Gabasa en Litera y en Torrociella d'Alcanyiz en o Baixo Aragón a on que s'interpreta que i representa un elemento de substrato aragonés en o castellano que actualment se i parla. Significativament, o solo municipio en a comarca d'Os Monegros que tiene un caixicar (o vedau de Robres) ha nombre Robres pero en o castellano con substrato aragonés que se i parla en l'actualidat d'istes árbols en dicen cajicos Pilar Carrasco Cantos: Área actual del mantenimiento de las consonantes oclusivas sordas en el dominio lingüístico aragonés, según los datos del ALEANR. Archivo de Filología Aragonesa, nº XLI, 1988. pp 25-88.».

Manimenos, en os textos historicos d'aragonés se i troba a-saber-las referencias a istes árbols con ixa denominación, lo que fa pensar que en bel altro tiempo hese puesto estar una denominación muito mas difundida, lo menos en a val d'Ebro. En l'aria d'o Mayestrato veyemos una continuidat dende l'uso medieval rechistrato por textos d'o sieglo XV de Mirambel Germán Navarro Espinach Cuentas del Concejo de Mirambel (1472-1489). Instituto de Estudios Turolenses, 2008. dica l'uso actual en Bordón, Jose Manuel Vilar Pacheco. Algunas denominaciones populares botánicas en la provincia. Revista Teruel. y en o microtoponimo Valderrobres de Molins.

En as traduccions medievals veyemos robre, y en a "Grant Cronica d'Espanya", compilación historica de Chuan Ferrández d'Heredia en trobamos un uso intresant:

En o "Libro d'el Trasoro" escriben robres en o capítol que l'adedican a l'hipopotamo:

En o "Libro d'as Marabillas d'o Mundo" tamién podemos veyer escrito robre:

En romanz navarro se gosa escribir robre, y lo podemos veyer escrito en o mesmo Fuero Cheneral de Navarra:

En un texto navarro de 1413 de Santesteban de Lerín s'escribe robre:

En un altro de 1388 de Roncesvals tamién podemos leyer-lo:

Tamién ye significativo en ista dirección que una d'as villas principals d'a Matarranya se trobe documentada en aragonés medieval como Val de Rovres''.

 Imáchens 

Notas

Referencias

 Vinclos externos 

Categoría:Árbols
Categoría:Fitonimia
*